CELEX: 62016CN0018
Language: da
Date: 2016-01-13 00:00:00
Title: Sag C-18/16: Anmodning om præjudiciel afgørelse indgivet af Rechtbank Den Haag zittingsplaats Haarlem (Nederlandene) den 13. januar 2016 — K mod Staatssecretaris van Veiligheid en Justitie

14.3.2016   
            
            
               DA
            
            
               Den Europæiske Unions Tidende
            
            
               C 98/25
            
         Anmodning om præjudiciel afgørelse indgivet af Rechtbank Den Haag zittingsplaats Haarlem (Nederlandene) den 13. januar 2016 — K mod Staatssecretaris van Veiligheid en Justitie
   (Sag C-18/16)
   (2016/C 098/31)
   Processprog: nederlandsk
   
      Den forelæggende ret
   
   Rechtbank Den Haag zittingsplaats Haarlem
   
      Parter i hovedsagen
   
   
      Sagsøger: K
   
      Sagsøgt: Staatssecretaris van Veiligheid en Justitie
   
      Præjudicielle spørgsmål
   
   Er modtagelsesdirektivets (1) artikel 8, stk. 3, litra a) og b), i lyset af chartrets (2) artikel 6 gyldig
   
               1)
            
            
               i en situation, hvor en tredjelandsstatsborger i henhold til modtagelsesdirektivets artikel 8, stk. 3, litra a) og b), er underkastet administrativ frihedsberøvelse og i henhold til artikel 9 i direktivet om asylprocedurer (3) har ret til at blive i en medlemsstat, indtil der er truffet afgørelse i første instans vedrørende hans asylansøgning, og
            
         
               2)
            
            
               henset til forklaringerne til chartret (EUT 2007 C 303, s. 2) hvorefter lovlige begrænsninger af rettighederne efter chartrets artikel 6 ikke må være mere omfattende end dem, der er tilladt i EMRK’s artikel 5, litra f), og henset til Den Europæiske Menneskerettighedsdomstols fortolkning af sidstnævnte bestemmelse i blandt andet dommen af 22. september 2014, Nabil m.fl. mod Ungarn, 62116/12, hvorefter frihedsberøvelse af en udlænding er i strid med førnævnte artikel 5, stk. 1, litra f), såfremt frihedsberøvelsen ikke sker med henblik på udsendelse?
            
         
      (1)  Europa-Parlamentets og Rådets direktiv 2013/33/EU af 26.6.2013 om fastlæggelse af standarder for modtagelse af ansøgere om international beskyttelse (EUT L 180, s. 96).
   
      (2)  Den Europæiske Unions charter om grundlæggende rettigheder (EUT 2007 C 303, s. 1).
   
      (3)  Europa-Parlamentets og Rådets direktiv 2013/32/EU af 26.6.2013 om fælles procedurer for tildeling og fratagelse af international beskyttelse (EUT L 180, s. 60).